Liga Éropa UEFA sadurungé dikenal mawa jeneng Piala UEFA iku kompetisi resmi sing dianakaké déning UEFA minangka badan paling dhuwur sajeroning ulah raga bal-balanan Éropa. Piala UEFA wiwit dianakaké mangsa kompetisi taun 1971-1972 minangka péranganing kagiyatan UEFA kanggo nemu tim-tim saka Éropa. Kompetisi iki dianakaké kanggo ngganti kompetisi Inter-Cities Fairs Cup sing dianakaké antara taun 1955-1971 kanthi total penyelenggaraan kaping 13. Wiwit taun 2000 juwara saka kompetisi iki bakal diadu karo juwara Piala/Liga Champions kanggo ngrebut gelar juwara Piala Super Éropa nggantèkaké juwara Piala Winners sing wis dibusak déning UEFA ing mangsa kompetisi 1999-2000.